# ג'ון ויין גייסי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תמונה:John Wayne Gacy 2.jpg
ג'ון ויין גייסי 1968

ג'ון ויין גייסי (17 במרץ 1942 - 10 במאי 1994), הידוע גם בכינוי Killer Clown, היה רוצח סדרתי אמריקאי.

גייסי נהג לשוטט באזור כיכר בגהאוס בשיקגו ולהציע מריחואנה לנערים, וכך פיתה אותם להכנס למכוניתו. אלה שנענו לפיתויו שוחררו מוכים ומדממים. אלה שסירבו הורדמו בכלורופורם, נאנסו ונרצחו. גייסי נהג להציע לנערים גם עבודה בחברת הבנייה שלו בתעריף מושך. רובם לא הספיקו לחיות עד יום המשכורת.

גייסי נתפס כאשר שוטרים דפקו על דלת ביתו ושאלו אותו מספר שאלות לגבי רוברט פיאסט בן ה-15, נער שפנה לגייסי בבקשה לעבודה ימים ספורים לפני העלמותו. תשובותיו של גייסי (שהיה באותו זמן בן 36) סיפקו את השוטרים, אך לאחר שגילו שבעבר הורשע גייסי במעשה מגונה בקטין, שבו אל ביתו.

מבלי שנתבקש הראה גייסי לשוטרים דלת ברצפה המובילה לחלל מדופן מתחת לבית. כשהורמה הדלת התגלה מחזה מבעית: גופות של נערים, שנאנסו קודם ואחר כך נחנקו למוות, מכל עבר. בקור רוח הודה גייסי כי מתחת לבית ובמוסך קבורות עשרים ושבע גופות וכי חמש גופות נוספות (כולל גופתו של רוברט פיאסט) הושלכו לנהר הסמוך, מפאת חוסר מקום בחלל מתחת לבית. בפועל נמצאו מתחת לבית עשרים ושמונה גופות - גופה אחת נשמטה מזכרונו של גייסי.

הגופות היו קבורות ללא סדר ושיטה, וכל הקורבנות היו זכרים בני חמש עשרה עד עשרים וחמש. זיהוי כל הגופות ארך מספר שנים.

ב-13 במארס הורשע גייסי בשלושים ושלושה אישומי רצח - מניין קורבנות הדמים הגדול ביותר של אדם יחיד בתולדות ארצות הברית. הוא נדון למוות ובמשך ארבע עשרה שנים נאבק לביטול פסק הדין, אך לשווא. ב-10 במאי 1994 הוצא גייסי להורג בזריקת רעל.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%95%D7%99%D7%99%D7%9F_%D7%92%D7%99%D7%99%D7%A1%D7%99.html

קטגוריות: הוצאות להורג | פושעים פליליים אמריקאים | רוצחים סדרתיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- 日本語
- Nederlands
- Polski
- Русский
- Svenska